# Raphinha

Raphael Dias Belloli (Porto Alegre, Brasil, 14 de desembre de 1996), conegut com a Raphinha, és un futbolista professional brasiler que juga com a extrem al FC Barcelona i a la selecció brasilera.
Va començar la seva carrera a l'Avaí FC, equip que va deixar per anar al Vitória Guimarães portuguès el 2016, lloc on va debutar com a professional. Després de molt bones actuacions, va signar per l'Sporting CP, on es va estar un any abans de signar contracte amb l'Stade Rennais FC francès. Un any després va marxar al Leeds United FC, on hi va jugar dos anys fins que fou traspassat al FC Barcelona per uns 50 milions de lliures.
Raphinha és internacional amb el Brasil des de l'abril de 2021. Els seus primers dos gols amb la selecció varen arribar en una victòria contra l'Uruguai a finals d'aquell mes. Va formar part de l'equip brasiler al Mundial de Qatar de 2022.

## Carrera esportiva

Raphinha va néixer a Porto Alegre, Brasil, on va créixer a Restinga, una favela allunyada del centre de la ciutat. El seu pare feia feina de músic. Va tenir una educació difícil on descriu compartir dormitori amb els seus pares, el germà petit i les mascotes; lluitant per pagar les despeses de viatge i en alguns punts haver de demanar menjar. És d'origen parcialment italià.
Als set anys va assistir a la festa d'aniversari de Ronaldinho a causa de la relació del seu pare i oncle amb el jugador. Des de llavors s'han trobat moltes vegades i han desenvolupat una amistat duradora.
Abans de començar la seva carrera de futbol professional, Raphinha va participar en torneigs de várzea fins als 18 anys, que descriu com "una xarxa de partits i tornejos independents organitzats per la comunitat local" per sota del nivell acadèmic en què qualsevol jugador potencial té permès de participar. Els partits d'aquests torneigs es disputen en condicions dures, incloent aficionats locals que assetgen jugadors de l'equip rival a prop dels vestidors abans dels partits, trets, camps de terra batuda amb pols i sorra, calor intensa, pals en comptes de xarxes i equips sense samarreta per manca de dorsals.
Té una llarga amistat amb Bruno Fernandes, començant abans que es fessin companys de l'Sporting CP. Segons Raphinha, Fernandes ha estat una gran ajuda per a ell i la seva carrera futbolística. Abans d'unir-se al Leeds United FC, Fernandes va dir a Raphinha que el seu estil "s'adaptaria a la lliga" (en referència a la Premier League).

## Carrera de club
### Avaí

Després de fer proves infructuoses amb International i Grêmio, Raphinha va començar la seva carrera jugant al futbol juvenil amb l'Imbituba, des d'on més tard va ser repescat per l'Avaí. Amb 18 anys, Raphinha va començar la seva carrera amb l'equip sub-20 de l'Avaí al Campeonato Brasileiro Série A el 2014. Després de lesionar-se, no va poder formar part de la plantilla, però va continuar entrenant pel seu compte. Malgrat l'interès creixent per Raphinha de molts dels millors clubs del Brasil, l'Avaí el va mantenir fins al 2016, on va impressionar a la Copa São Paulo de Futebol Júnior.

### Vitória Guimarães

El 2 de febrer de 2016, Raphinha va fitxar pel Vitória Guimarães portuguès, després d'haver estat seleccionat a la Copa São Paulo de Futebol Júnior per Deco, que el va fitxar a la seva agència, D20 Sports, i va organitzar el seu trasllat a Vitória. Va debutar amb els vimaranenses el 13 de març de 2016 davant el Paços de Ferreira. Va marcar el seu primer gol amb el club contra el CS Marítimo el 20 d'agost de 2016. Va fer la seva primera aparició a la UEFA Europa League 2017-18 el 14 de setembre de 2017 contra el Red Bull Salzburg. Va guanyar el premi de jugador emergent de l'any del Vitória Guimarães el 2017. Va marcar 18 gols durant 43 partits (en totes les competicions) durant la temporada 2017-18 de la Primeira Liga amb el Vitória Guimarães.

### Sporting CP

Al maig de 2018, es va traslladar al club portuguès Sporting CP fins al 2019. Va debutar el 12 d'agost contra el Moreirense FC. Va marcar el seu primer gol amb el club el 20 de setembre de 2018 contra l'FK Qarabag en una victòria per 2-0 a la UEFA Europa League 2018-19. Raphinha va formar part de l'equip que va guanyar la Taça de Portugal 2018-19 i va marcar un penal en la victòria de la tanda de penals contra el Porto.

### Rennes

Va fitxar pel club francès Rennes el 2019, amb un traspàs d'uns 21 milions d'euros, el rècord de fitxatge més car del club. Va marcar i va fer una assistència en el seu darrer partit amb el club durant el partit de la Ligue 1 2020-21 contra el Reims en un empat 2-2 el 4 d'octubre de 2020. Va marcar vuit gols i va fer set assistències durant la seva etapa al club, on va ajudar el Rennes a aconseguir un tercer lloc i a classificar-se per a la Lliga de Campions de la UEFA 2020-21 durant la temporada 2019-20 de la Ligue 1.

### Leeds United
#### Temporada 2020-21

El 5 d'octubre de 2020, es va incorporar al Leeds United FC amb un contracte de quatre anys per una xifra de traspàs no revelada que es va informar que era d'uns 17 milions de lliures esterlines, o uns 20 milions d'euros. El 19 d'octubre de 2020, va debutar com a substitut de la segona part en una derrota per 1-0 davant el Wolverhampton Wanderers FC. El seu debut complet va ser a casa contra l'Arsenal el 22 de novembre de 2020. El 28 de novembre de 2020, Raphinha va marcar el seu primer gol amb el Leeds en una victòria a casa per 1-0 contra l'Everton. El seu gol de la victòria va assegurar la primera victòriadel Leeds a la Premier League a Goodison Park i la seva primera victòria a l'Everton des de 1990. Va acabar la temporada amb sis gols, tots en partits de lliga.

#### Temporada 2021-22

Raphinha va marcar el seu primer gol de la temporada el 21 d'agost de 2021, en el primer partit a casa del Leeds, un empat al minut 72, des de l'interior de l'àrea de penal, en un resultat final de 2-2 contra l'Everton. Va ser nominat. com un dels gols del mes d'agost de la Premier League.
Raphinha va acabar la temporada com a màxim golejador del Leeds amb 11 gols, inclòs el primer gol del partit en la victòria fora de casa per 2-1 contra el Brentford l'últim dia de la temporada, des del punt de penal després de rebre una falta del porter de Brentford David Raya, confirmant l'estatus de Premier League del Leeds.

### FC Barcelona

El 15 de juliol de 2022, Raphinha va signar contracte pel FC Barcelona per cinc anys, a canvi d'un traspàs de 50 milions de lliures, que podrien arribar a 55 en variables. Va debutar oficialment en el primer partit de la lliga al Camp Nou, el 13 d'agost de 2022, en un empat 0-0 contra el Rayo Vallecano. El 3 de setembre va marcar el primer gol amb el Barça, en una victòria per 3–0 contra el Sevilla al Ramón Sánchez Pizjuán. El 10 d'abril de 2024 va marcar dos gols al PSG i fou nomenat MVP del partit, a l'anada dels quarts de finals de la Lliga de Campions de la UEFA 2023-24, disputat al Parc dels Prínceps, amb resultat final de victòria per 2-3.

## Carrera internacional

L'agost de 2021, Raphinha va ser convocat per representar el Brasil per a les eliminatòries de l'equip contra Xile, l'Argentina i el Perú.
El 7 d'octubre de 2021, Raphinha va fer el seu debut complet amb la Selecció brasilera de futbolselecció absoluta, entrant com a suplent a la mitja part en una victòria - remuntada per 3-1 contra Veneçuela. Va assistir dos gols i va guanyar un penal en 45 minuts sobre el terreny de joc, rebent elogis d'experts esportius i aficionats.
En la seva tercera aparició i primer titular, va marcar els seus dos primers gols internacionals en un partit de classificació contra l'Uruguai.

## Estadístiques
### Club

    A a l'últim partit jugat el 29 de gener de 2025
| Club | Div. | Temporada | Lliga | Lliga | Lliga | Copes nacionals | Copes nacionals | Copes nacionals | Copes internacionals | Copes internacionals | Copes internacionals | Total | Total | Total |
| Club | Div. | Temporada | Part. | Gols | Assis. | Part. | Gols | Assis. | Part. | Gols | Assis. | Part. | Gols | Assis. |
| Vitória SC "B" Portugal | 2.ª | 2015-16 | 16 | 5 | 1 | ― | ― | ― | ― | ― | ― | 16 | 5 | 1 |
| Vitória SC "B" Portugal | Total club | Total club | 16 | 5 | 1 | 0 | 0 | 0 | 0 | 0 | 0 | 16 | 5 | 1 |
| Vitória SC Portugal | 1.ª | 2015-16 | 1 | 0 | 0 | ― | ― | ― | ― | ― | ― | 1 | 0 | 0 |
| Vitória SC Portugal | 1.ª | 2016-17 | 32 | 4 | 6 | 9 | 0 | 1 | ― | ― | ― | 41 | 4 | 7 |
| Vitória SC Portugal | 1.ª | 2017-18 | 32 | 15 | 4 | 5 | 3 | 0 | 6 | 0 | 0 | 43 | 18 | 4 |
| Vitória SC Portugal | Total club | Total club | 65 | 19 | 10 | 14 | 3 | 1 | 6 | 0 | 0 | 85 | 22 | 11 |
| Sporting CP Portugal | 1.ª | 2018-19 | 24 | 4 | 1 | 8 | 2 | 0 | 4 | 1 | 1 | 36 | 7 | 2 |
| Sporting CP Portugal | 1.ª | 2019-20 | 4 | 2 | 0 | 1 | 0 | 0 | ― | ― | ― | 5 | 2 | 0 |
| Sporting CP Portugal | Total club | Total club | 28 | 6 | 1 | 9 | 2 | 0 | 4 | 1 | 1 | 41 | 9 | 2 |
| Stade Rennais FC França | 1.ª | 2019-20 | 22 | 5 | 3 | 4 | 2 | 1 | 4 | 0 | 0 | 30 | 7 | 4 |
| Stade Rennais FC França | 1.ª | 2020-21 | 6 | 1 | 0 | ― | ― | ― | ― | ― | ― | 6 | 1 | 0 |
| Stade Rennais FC França | Total club | Total club | 28 | 6 | 3 | 4 | 2 | 1 | 4 | 0 | 0 | 36 | 8 | 4 |
| Leeds United FC Anglaterra | 1.ª | 2020–21 | 30 | 6 | 9 | 1 | 0 | 0 | ― | ― | ― | 31 | 6 | 9 |
| Leeds United FC Anglaterra | 1.ª | 2021-22 | 35 | 11 | 3 | 1 | 0 | 0 | ― | ― | ― | 36 | 11 | 3 |
| Leeds United FC Anglaterra | Total club | Total club | 65 | 17 | 12 | 2 | 0 | 0 | 0 | 0 | 0 | 67 | 17 | 12 |
| FC Barcelona Catalunya | 1.ª | 2022–23 | 36 | 7 | 7 | 7 | 2 | 2 | 7 | 1 | 3 | 50 | 10 | 12 |
| FC Barcelona Catalunya | 1.ª | 2023–24 | 28 | 6 | 9 | 2 | 1 | 0 | 7 | 3 | 4 | 37 | 10 | 13 |
| FC Barcelona Catalunya | 1.ª | 2024–25 | 21 | 12 | 6 | 3 | 3 | 1 | 8 | 8 | 5 | 32 | 23 | 12 |
| FC Barcelona Catalunya | Total club | Total club | 85 | 25 | 22 | 12 | 6 | 3 | 22 | 12 | 12 | 119 | 43 | 37 |
| Total carrera | Total carrera | Total carrera | 287 | 78 | 49 | 41 | 13 | 5 | 36 | 13 | 13 | 364 | 104 | 67 |
| ↑ Inclou dades de Copa de la Lliga de Portugal, Copa de Portugal, Supercopa de Portugal, Copa de la Lliga de França, Copa de França, FA Cup, Copa del Rei i Supercopa d'Espanya. ↑ Inclou dades de Lliga Europa de la UEFA i Lliga de Campions de la UEFA. |||||||||||||||

### Internacional

    A a l'últim partit jugat el 19 de novembre de 2024
Partits i gols per selecció i any :
| Selecció | Any | Part. | Gols |
| Brasil | 2021 | 5 | 2 |
| Brasil | 2022 | 11 | 3 |
| Brasil | 2023 | 4 | 1 |
| Brasil | 2024 | 11 | 4 |
| Total | Total | 31 | 10 |

## Palmarès

Sporting CP
* Taça de Portugal: 2018–19
* Taça da Liga: 2018–19
FC Barcelona
* 2 Supercopes d'Espanya: 2023, 2025
* Lliga espanyola: 2022-23
Individual
* Jugador de l'any Vitória Guimarães: 2017
* Jugador del mes de La Liga amb el FC Barcelona: agost de 2024

## Referències

* 1 2 3 4 5 6 7 8 9 10 11 «12 Things You Don't Know About Me By Raphinha». The Players' Tribune. Minute Media. [Consulta: 2 setembre 2021].
* ↑ «12 Histórias que Você Não Sabe Sobre Mim por Raphinha». The Players' Tribune. Minute Media. [Consulta: 2 setembre 2021].
* 1 2 3 «Who is Raphinha – Rennes winger in profile as Leeds United target deadline day transfer» (en anglès). Yorkshire Evening Post, 05-10-2020. [Consulta: 7 octubre 2020].
* 1 2 3 4 Hay, Phil. «Raphinha, the fiery Brazilian who has swapped the Champions League for Leeds» (en anglès). The Athletic, 13-10-2020. [Consulta: 3 octubre 2021].
* ↑ «Reportagem: Rafael Reis - Itália deve convocar Tolói para eliminatórias e já mira outros brasileiros». www.uol.com.br.
* ↑ «La curiosa relació de Raphinha amb Ronaldinho». 324.cat, 15-07-2022 [Consulta: 16 juliol 2022].
* ↑ Five appearances in UEFA Champions League, two appearances and one goal in UEFA Europa League
* ↑ «Avaí vende jovem Raphinha para o Vitória de Guimarães, de Portugal» (en portuguès). Globo Esporte, 02-02-2016. [Consulta: 3 gener 2018].
* ↑ «Vitória Guimarães 0–1 Paços de Ferreira». ForaDeJogo. [Consulta: 4 gener 2018].
* 1 2 3 4 «10 FACTS ABOUT RAPHINHA» (en anglès). Leeds United, 05-10-2020. [Consulta: 7 octubre 2020].
* ↑ «Brasileiro conquista prêmio inédito de revelação em Portugal» (en portuguès). Terra, 07-12-2017. [Consulta: 7 octubre 2020].
* ↑ «Raphinha assina por cinco épocas pelo Sporting» (en portuguès). Público, 23-05-2018.
* ↑ «Sporting CP 2 FK Qarabag 0» (en anglès). UEFA.com, 20-09-2018. [Consulta: 7 octubre 2020].
* ↑ «Penalties smile on Sporting again as Lions retain Taça da Liga crown». PortuGOAL.net, 26-01-2019. [Consulta: 7 octubre 2020].
* ↑ «Raphinha no Rennes é a sexta maior transferência de sempre do Sporting» (en portuguès). Desporto, 02-09-2019.
* ↑ «Raphinha's Rennes swansong gave Leeds United an enticing showcase of his undoubted potential» (en anglès). , 05-10-2020 [Consulta: 7 octubre 2020].
* ↑ «Leeds Utd transfer news: Raphinha signs from Rennes for £17m» (en anglès). , 05-10-2020 [Consulta: 7 octubre 2020].
* ↑ Rayner, Stuart «Raphinha completes deadline-day switch to Leeds United» (en anglès). , 05-10-2020 [Consulta: 5 octubre 2020].
* ↑ «Leeds United sign winger Raphinha from Rennes for £17m» (en anglès). , 06-10-2020 [Consulta: 6 octubre 2020].
* ↑ Ames, Nick «Leeds United 0–1 Wolves: Premier League – as it happened» (en anglès-gb). , 19-10-2020 [Consulta: 28 novembre 2020].
* ↑ Hay, Phil. «Raphinha, an astute £17m buy with the diligence and flair to satisfy Bielsa». The Athletic, 24-11-2020. [Consulta: 28 novembre 2020].
* ↑ Magowan, Alistair. «Everton 0-1 Leeds United: Raphinha's first Leeds goal sinks Toffees» (en anglès britànic). BBC Sport, 28-11-2020. [Consulta: 28 novembre 2020].
* ↑ «Raphinha's excellent late goal gave Leeds a deserved victory in a match of many chances at Goodison Park» (en anglès). , 28-11-2020 [Consulta: 28 novembre 2020].
* ↑ Dawkes, Phil. «Leeds United 2-2 Everton» (en anglès britànic). BBC Sport, 21-08-2021. [Consulta: 3 setembre 2021].
* ↑ «Luke and Raphinha Nominated for Premier League Goal of the Month!» (en anglès britànic). Leedsunited.com, 02-09-2021. [Consulta: 3 setembre 2021].
* ↑ «Pick August's Budweiser Goal of the Month!» (en anglès britànic). PremierLeague.com, 02-09-2021. [Consulta: 3 setembre 2021].
* ↑ Stone, Simon. «Brentford 1-2 Leeds: Leeds stay up with win against Bees» (en anglès britànic). BBC Sport, 22-05-2022. [Consulta: 22 maig 2022].
* ↑ Pope, Adam «Raphinha: Barcelona sign attacker from Leeds United in deal worth up to £55m». , 15-07-2022 [Consulta: 15 juliol 2022].
* ↑ «Debuts oficials de Lewandowski, Raphinha, Christensen i Kessie». FC Barcelona, 13-08-2022 [Consulta: 14 agost 2022].
* ↑ Shamoon Hafez «Barca maintain unbeaten start with win at Sevilla». BBC Sport, 03-09-2022 [Consulta: 26 gener 2023].
* ↑ «El partidàs de Raphinha que val un MVP». FCBarcelona.cat, 10-04-2024. [Consulta: 15 abril 2024].
* ↑ «Raphinha Called Up to Brazil's National Squad». Leeds United. Leeds United, 13-08-2021. [Consulta: 2 setembre 2021].
* ↑ Reuters. «Brazil rally to beat Venezuela in qualifier as Raphinha enjoys dream debut» (en anglès). The Guardian, 08-10-2021. [Consulta: 15 octubre 2021].
* ↑ «Raphinha, la nueva joya de Brasil, fue dirigida por Deco y encantó al Loco Bielsa en la Premier League» (en castellà). ESPN.com.co, 14-10-2021. [Consulta: 15 octubre 2021].
* ↑ «Brazil 4-1 Uruguay: Raphinha scores twice as home side cruise to World Cup qualifying victory» (en anglès). Eurosport, 15-10-2021. [Consulta: 15 octubre 2021].
* ↑ Raphinha, Fitxa a Soccerway
* ↑ Raphinha, fitxa a ForaDeJogo
* ↑ Raphinha a National-Football-Teams.com (anglès)
* ↑ «Penalties smile on Sporting again as Lions retain Taça da Liga crown». PortuGOAL.net, 26-01-2019. [Consulta: 27 gener 2018].
* ↑ «El Barça balla el Madrid a la final de la Supercopa (1-3)». CCMA, 15-01-2023. [Consulta: 15 gener 2023].
* ↑ «Un Barça sublim suma el primer títol de l'era Flick (5-2)». Esport 3, 12-01-2025 [Consulta: 13 gener 2025].
* ↑ «El Barça es proclama campió de lliga en el derbi barceloní i deixa l'Espanyol amb un peu a segona». Vilaweb, 14-05-2023. [Consulta: 20 juny 2023].
* ↑ «Brasileiro conquista prêmio inédito de revelação em Portugal» (en portuguès). Terra, 07-12-2017. [Consulta: 4 gener 2018].

## Enllaços externs

* Fitxa de Raphinha al web del Leeds United FC
Raphinha amb el Barça - Plantilles de navegació :
FC Barcelona 2022-23
1 Ter Stegen •
4 Araújo •
5  S. Busquets •
6 Gavi •
7 Dembélé •
8 Pedri •
9 Lewandowski •
10 Fati •
11 Ferran Torres •
13 Iñaki Peña •
15 Christensen •
17 Alonso •
18 Jordi Alba •
19 Kessié •
20 S. Roberto •
21 F. de Jong •
22 Raphinha •
23 Koundé •
24 Eric Garcia •
Entrenador: Xavi Hernàndez
FC Barcelona 2023-24
1 Ter Stegen •
2 Cancelo •
3 Balde •
4 Araújo •
5 I.Martínez •
6 Gavi •
7 Ferran Torres •
8 Pedri •
9 Lewandowski •
11 Raphinha •
13 Iñaki Peña •
14 João Félix •
15 Christensen •
16 Fermín •
17 Alonso •
18 Romeu •
19 Roque •
20  S. Roberto •
21 F. de Jong •
22 Gündoğan •
23 Koundé •
27 Lamine Yamal •
Entrenador: Xavi Hernández :
Raphinha amb el Brasil - Plantilles de navegació :
Selecció de futbol del Brasil – Copa del Món de Futbol de 2022
1 Alisson •
2 Danilo •
3 Thiago Silva  •
4 Marquinhos •
5 Casemiro •
6 Alex Sandro •
7 Paquetá •
8 Fred •
9 Richarlison •
10 Neymar •
11 Raphinha •
12 Weverton •
13 Dani Alves •
14 Militão •
15 Fabinho •
16 Telles •
17 Bruno Guimarães •
18 Gabriel Jesus •
19 Antony •
20 Vinícius Jr. •
21 Rodrygo •
22 Ribeiro •
23 Ederson •
24 Bremer •
25 Pedro •
26 Martinelli •
Entrenador: Tite :